11 Lebaka la pele leo re tsebago ka lona gore Jesu o tsošitšwe bahung ke ka gobane tsogo ya gagwe e diragetše “go ya ka Mangwalo.” Lentšu la Modimo le boletše e sa le pele gore o be a tlo tsošwa bahung. Ka mohlala, Dafida o ile a ngwala gore ‘mohlanka yo mogolo yo a botegago’ wa Modimo o be a ka se tlogelwe a le Bodulabahu. (Bala Psalme 16:10.) Ka letšatši la Pentekoste ya 33 C.E., moapostola Petro o ile a diriša temana yeo ya boporofeta go Jesu ka go bolela gore: “[Dafida] o bone e sa le pele gomme a bolela ka tsogo ya Kriste gore ga se a ka a tlogelwa a le Bodulabahu le gore nama ya gagwe ga se ya bona go bola.”—Dit. 2:23-27, 31. Ge o welwa ke dikganyogo tše fošagetšego, gopola gore o ka kgetha gore o arabela bjang go tšona. Lwantšha dikganyogo tšeo. Di ntšhe monaganong wa gago. O se ke wa dula o nagana ka dilo tša boikgopolelo tšeo di gobogilego. Monna yo a bitšwago Troy, yo a bego a lemaletše go bogela diswantšho tša batho bao ba sa aparago Inthaneteng, o re: “Ke ile ka lwela go tloša dikgopolo tše fošagetšego monaganong wa ka ka gore ke tsepamiše monagano dikgopolong tše nepagetšego. Go be go se bonolo. Ke ile ka palelwa gantši. Eupša mafelelong ke ile ka ithuta go laola monagano wa ka.” Mosadi yo a bitšwago Elsa, yo a bego a lwantšha teko ya boitshwaro bjo bo gobogilego ge e be e sa le mofsa, o gopola ka gore: “Ke ile ka kgona go laola dikgopolo tše fošagetšego ka go dula ke swaregile le ka go rapela Jehofa.”